
Обявена е процедура за кандидатстване по Програма „Развитие на човешките ресурси“ 2021–2027 г. на територията на МИГ СЛИВНИЦА - БРЕЗНИК





МИГ Сливница – Брезник, в качеството си на местна инициативна група с одобрена стратегия за ВОМР, информира заинтересованите лица за обявена от Управляващия орган на Програма „Развитие на човешките ресурси“ 2021–2027 г. процедура за подбор на проектни предложения BG05SFPR002-1.036 „Активен живот на възрастните хора в пенсионна възраст и остаряване в добро здраве – ВОМР“ (допълващо финансиране на подхода ВОМР).

Цел на процедурата:
Цел на процедурата: Създаване на условия за пълноценно участие на възрастните хора в обществения живот и насърчаването им за по-дълго присъствие на пазара на труда, преодоляване на социалната им изолация, както и финансиране на мерки за насърчаване на активен начин на живот, превенция на заболяванията и грижа за остаряване в добро здраве на територията на МИГ.

Допустими кандидати:
· Община Сливница и Община Брезник; 
· Неправителствени организации (НПО), регистрирани по реда на Закона за юридическите лица с нестопанска цел (ЗЮЛНЦ); 
· Народни читалища, съгласно Закона за народните читалища; 
· Доставчици на здравни услуги (лечебни заведения по Закона за лечебните заведения); 
· Работодатели (физически или юридически лица, извършващи стопанска дейност). 



Допустими целеви групи:
· Възрастни лица (навършили 55 и повече години, вкл. придобили право на пенсия); 
· Заети лица (в т.ч. наети и самостоятелно заети), навършили минимум 55 години; 
· Всички представители на целевите групи трябва да са с настоящ адрес на територията на МИГ Сливница – Брезник.
Допустими дейности:
1. Насърчаване на възрастните хора за по-дълго участие на пазара на труда: мотивиране за заетост, разясняване на възможностите за гъвкави и алтернативни форми на труд, подкрепа за надомна работа или работа от разстояние, помощ при кандидатстване и насочване към работодатели (без субсидирана заетост). 
2. Активиране чрез насърчаване на социално поведение и доброволчество: включване в местни инициативи (базари, градинарство, екоакции), междупоколенчески проекти (споделяне на занаяти и опит с деца/младежи), клубове по интереси, беседи за превенция на рискове в дигитална среда. 
3. Опазване на здравето и превенция на заболяванията: провеждане на здравно-информационни кампании, семинари, обучения по първа помощ и реакция при кризи/бедствия, групова психо-социална подкрепа, спортно-рехабилитационни дейности, културни прояви сред природата и превенция на хронични заболявания. 
4. Задължителни дейности за видимост, прозрачност и комуникация, както и организация и управление на проекта.

Финансов ресурс:
· Общ бюджет по процедурата: 8 300 322,67 евро. 
· Финансов ресурс за мярката към стратегията на МИГ Сливница – Брезник -  107 371,30 евро. 
· Минимална стойност на проект  - 10 225,84 евро; 
· Максимална стойност на  проект  - 107 371,30 евро. 
· Интензитет на помощта: 100% безвъзмездна финансова помощ 

Важна информация и крайни срокове:
Процедурата се провежда с два крайни срока за кандидатстване: 
· Първи краен срок: 15.12.2026 г., 17:00 ч.
· Втори краен срок: 15.09.2027 г., 17:00 ч. (в случай че бюджетът не е изчерпан при първия прием). 
Кандидатстването се извършва изцяло по електронен път с квалифициран електронен подпис (КЕП) чрез системата ИСУН 2020 на адрес: https://eumis2020.government.bg


















		
                               Сдружение „Местна инициативна група Сливница - Брезник”,
2200 гр.Сливница, пл. „Съединение” № 1,  тел: 0887431215 ,
e-mail: info@mig-sb.org, web: www.mig-sb.org

